Author: Juhani Manninen

SUUR-SAVON SOTILASPOIKIEN PERINNEKILTA RY 
		
Hovintie 5 B 1  52550 Hirvensalmi
www. suur-savonsotilaspojat.yhdistysavain.fi.

Toimintasuunnitelma vuodelle 2023

Jäsenet	Kilta pyrkii kartuttamaan jäsenmääräänsä lähinnä tukijäsenien kautta. Perinnetyöhön pyritään saamaan mahdollisimman moni suojeluskunta – ja sotilaspoikana toiminut sekä muuten asiasta kiinnostuneet naiset ja miehet. Tähän tarvitaan koko jäsenistön työpanosta.
	Huomioimme jäsentemme merkkipäivät, anomme ansioituneille jäsenillemme kunniamerkkejä ja huomionosoituksia sekä kunnioitamme edesmenneitä jäseniämme omaisten kanssa erikseen sovittavalla tavalla.	
  
Matkustus	Jäsenistömme ikäjakauma huomioiden kiinnostus mahdollisiin kiltaretkiin on hiipunut. Teemme innostuksen myötä vierailuja toisiin kiltoihin sekä järjestämme halukkuuden ilmennettyä kiltaretkiä eri kohteisiin. 
	Osallistumme, kutsun käydessä eritapahtumiin ja tilaisuuksiin niin lähialueilla kuin kauempanakin.

Toiminta	Kilta toimii valtakunnan virallisen turvallisuuspolitiikan periaatteiden mukaisesti. Se pyrkii edistämään maanpuolustusharrastusta sekä tekemään tunnetuksi Suomen turvallisuuspolitiikan historiallista taustaa ja nykyisyyttä ja tekemään tunnetuksi suojeluskuntajärjestön lottatyttö- ja poikatyön historiaa.
	Killan tarkoituksena on myös yhteydenpito jäsenkuntansa kesken, yhteistyö toiminta-alueen maanpuolustus- ja veteraanijärjestöjen kanssa sekä killan pyrkimysten saattaminen myös yleisempään tietoisuuteen.
	Näihin tavoitteisiin kilta tähtää järjestämällä kokouksia, esitelmätilaisuuksia, vierailuja ja jäsenilleen matkoja yhteistyössä muiden järjestöjen kanssa sekä keräämällä perinneaineistoa ja laatimalla kirjoituksia Sotilaspoika-lehteen ja muihin isänmaallisiin julkaisuihin.
	Jatkamme ”Päämaja kutsuu - sotilaspoikatoimintaa Mikkelissä ja vähän muuallakin” -kirjan ja ”Marsalkan Mikkeli” DVD:n markkinointia sekä tarvittaessa otamme kirjasta lisäpainoksen. 
Pidämme kiinnostuneille yhteisöille ja yhdistyksille eri aiheisia esitelmiä.
Tuemme jäsentemme pienimuotoisia hankkeita mahdollisuuksiemme mukaan.
	Emme järjestä 29-vuosijuhlaa, vaan valmistaudumme killan 30-vuotisjuhlajärjestelyihin 23.8.2024, mikä on samalla Perinneliiton liittokokouksen iltajuhla. 
	Ylläpidämme ja kehitämme kiltamme kotisivuja.
Osallistumme perinnetoiminnan vuosipäivän 29.5.2023 mahdolliseen kunniakäyntiin Lahden Sotilaspoikapatsaalle sekä Museoiden yön ja muihin Jalkaväkimuseolla ja maakunnassa järjestettyihin maanpuolustuksellisiin tapahtumiin.
	Osallistumme liittokokoukseen Hämeenlinnassa. 
Juhani Manninen toimii Perinneliiton puheenjohtajana.
Hallitus esittää, että kiltalaiset osallistuisivat sotilaspoikina ja lottatyttöinä runsaslukuisesti Itsenäisyyspäivän viettoon, veteraanien kirkkopyhiin sekä maanpuolustusjuhliin ja muihin isänmaallisiin tilaisuuksiin sekä tukisivat eri veteraanijärjestöjen toimintaa omilla työpanoksillaan.  
Lähiaikana toimintaamme liittyy olennaisesti kaikkien veteraanijärjestöjen siirtyminen perinneaikaan ja perustettaviin paikallisiin järjestöihin, joissa sotilaspojat jo ovat ja tulevat olemaan osaltaan mukana.
 	 
Mikkelissä 14. helmikuuta 2023		Hallitus